****

**ศูนย์เผยแพร่และช่วยเหลือประชาชนทางกฎหมาย (ศชปก.)**

**คณะนิติศาสตร์ มหาวิทยาลัยอุบลราชธานี**

**หลักสูตร“ความรู้เกี่ยวกับวินัยข้าราชการครูสำหรับผู้บริหารสถานศึกษา**

**ข้าราชการครูและบุคลากรทางการศึกษา รุ่นที่ 1 ประจำปีงบประมาณ พ.ศ.2562”**

**วันที่ 14-15 กุมภาพันธ์ พ.ศ.2562**

**ณ โรงแรมอวานี ขอนแก่น โฮเทล แอนด์ คอนเวนชั่นเซ็นเตอร์ จังหวัดขอนแก่น**

**หลักการและเหตุผล**

พระราชบัญญัติระเบียบข้าราชการครูและบุคลากรทางการศึกษา พ.ศ. 2547 มาตรา 95 บัญญัติว่า “ให้ผู้บังคับบัญชามีหน้าที่เสริมสร้างและพัฒนาให้ผู้อยู่ใต้บังคับบัญชามีวินัย ป้องกันมิให้ผู้อยู่ใต้บังคับบัญชากระทำผิดวินัย และดำเนินการทางวินัยแก่ผู้อยู่ใต้บังคับบัญชาซึ่งมีกรณีอันมีมูลที่ควรกล่าวหาว่ากระทำผิดวินัย การเสริมสร้างและพัฒนาให้ผู้อยู่ใต้บังคับบัญชามีวินัย ให้กระทำโดยการปฏิบัติตนเป็นแบบอย่างที่ดี การฝึกอบรม การสร้างขวัญและกำลังใจ การจูงใจ หรือการอื่นใดในอันที่จะเสริมสร้างและพัฒนาเจตคติ จิตสำนึก และพฤติกรรมของผู้อยู่ใต้บังคับบัญชาให้เป็นไปในทางที่มีวินัย การป้องกันมิให้ผู้อยู่ใต้บังคับบัญชากระทำผิดวินัยให้กระทำโดยการเอาใจใส่ สังเกตการณ์และขจัดเหตุที่อาจก่อให้เกิดการกระทำผิดวินัย ในเรื่องอันอยู่ในวิสัยที่จะดำเนินการป้องกันตามควรแก่กรณีได้ เมื่อปรากฏกรณีมีมูลที่ควรกล่าวหาว่าข้าราชการครูและบุคลากรทางการศึกษาผู้ใดกระทำผิดวินัยโดยมีพยานหลักฐานในเบื้องต้นอยู่แล้ว ให้ผู้บังคับบัญชาดำเนินการทางวินัยทันที เมื่อมีการกล่าวหาโดยปรากฏตัวผู้กล่าวหาหรือกรณีเป็นที่สงสัยว่าข้าราชการครูและบุคลากรทางการศึกษาผู้ใดกระทำผิดวินัยโดยยังไม่มีพยานหลักฐาน ให้ผู้บังคับบัญชารีบดำเนินการสืบสวนหรือพิจารณาในเบื้องต้นว่ากรณีมีมูลที่ควรกล่าวหาว่าผู้นั้นกระทำผิดวินัยหรือไม่ ถ้าเห็นว่ากรณีไม่มีมูลที่ควรกล่าวหาว่ากระทำผิดวินัยจึงจะยุติเรื่องได้ ถ้าเห็นว่ากรณีมีมูลที่ควรกล่าวหาว่ากระทำผิดวินัยก็ให้ดำเนินการทางวินัยทันที

 การดำเนินการทางวินัยแก่ผู้อยู่ใต้บังคับบัญชาซึ่งมีกรณีอันมีมูลที่ควรกล่าวหาว่ากระทำผิดวินัยให้ดำเนินการตามที่บัญญัติไว้ในหมวด ๗ ผู้บังคับบัญชาผู้ใดละเลยไม่ปฏิบัติหน้าที่ตามมาตรานี้และตามหมวด ๗ หรือมีพฤติกรรมปกป้อง ช่วยเหลือเพื่อมิให้ผู้อยู่ใต้บังคับบัญชาถูกลงโทษทางวินัย หรือปฏิบัติหน้าที่ดังกล่าวโดยไม่สุจริตให้ถือว่าผู้นั้นกระทำผิดวินัย”

 จากบทกฎหมายดังกล่าว ผู้บังคับบัญชาจึงมีหน้าที่โดยตรงในการดูแลเอาใจใส่ให้ข้าราชการผู้ใต้บังคับบัญชารักษาวินัยและมีหน้าที่โดยตรงในการดำเนินการทางวินัยเมื่อผู้ใต้บังคับบัญชากระทำความผิดเพราะหากละเลยเพิกเฉยแล้วตนเองอาจมีความผิดทางวินัยเสียเอง ด้วยเหตุดังกล่าวผู้บังคับบัญชาจึงมีความจำเป็นต้องมีความรู้ถึงฐานความผิดทางวินัยต่างๆรวมทั้งขั้นตอนการดำเนินการทางวินัยที่กฎหมายกำหนดไว้ โดยเฉพาะที่กำหนดไว้ในพระราชบัญญัติระเบียบข้าราชการครูและบุคลากรทางการศึกษา พ.ศ. 2547 กฎ ก.ค.ศ. ว่าด้วยการสอบสวนพิจารณาฯ รวมทั้งกฎหมายอื่นๆที่เกี่ยวข้องเช่น พระราชบัญญัติวิธีปฏิบัติราชการทางปกครอง พ.ศ. 2539 พระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542 เป็นต้น เพื่อให้การดำเนินการทางวินัยเป็นไปโดยถูกต้อง และเป็นธรรมต่อบุคคลที่เกี่ยวข้อง

**วัตถุประสงค์**

 1.ผู้เข้าร่วมอบรมมีความรู้ความเข้าใจเกี่ยวกับฐานความผิดทางวินัยตามที่บัญญัติไว้ในพระราชบัญญัติระเบียบข้าราชการครูและบุคลากรทางการศึกษา พ.ศ. 2547

 2.ผู้เข้าร่วมอบรมมีความรู้ความเข้าใจถึงขั้นตอนการดำเนินการทางวินัยตามที่กำหนดไว้ในพระราชบัญญัติระเบียบข้าราชการครูและบุคลากรทางการศึกษา พ.ศ. 2547 กฎ ก.ค.ศ. ว่าด้วยการสอบสวนพิจารณาฯและกฎหมายอื่นที่เกี่ยวข้องรวมทั้งพระราชบัญญัติวิธีปฏิบัติราชการทางปกครอง พ.ศ. 2539

 3.ผู้เข้าร่วมอบรมมีความรู้ความเข้าใจถึงขั้นตอนการอุทธรณ์คำสั่งลงโทษทางวินัยและ การพิจารณาอุทธรณ์รวมทั้งการฟ้องคดีต่อศาลปกครองตามกฎหมายที่เกี่ยวข้อง

**หัวข้อที่อบรม**

ฐานความผิดทางวินัยของข้าราชการครู ขั้นตอนการดำเนินการทางวินัย การอุทธรณ์คำสั่งลงโทษและการฟ้องคดีต่อศาลปกครอง

**วิทยากร**

1. ดร.กิจสุวัฒน์ หงส์เจริญ คณะกรรมการพิทักษ์ระบบคุณธรรม

2. นายอุดม อินทรเวศน์วิไล อดีตผู้อํานวยการภารกิจเสริมสร้างและมาตรฐานวินัย สํานักงาน ก.ค.ศ.

หมายเหตุ วิทยากรอาจมีการเปลี่ยนแปลงได้ตามความเหมาะสม

**วัน เวลา และสถานที่ อบรม**

รุ่นที่ 1 : ระหว่างวันที่ 14-15 กุมภาพันธ์ 2562

 ณ อวานี ขอนแก่น โฮเทล แอนด์ คอนเวนชั่น เซ็นเตอร์ จังหวัดขอนแก่น

**วันและเวลารับสมัครและชำระเงินค่าลงทะเบียน**

 **\*\* สมัครและชำระเงินค่าลงทะเบียนได้ตั้งแต่บัดนี้ จนถึงวันที่ 5 กุมภาพันธ์ พ.ศ.2562**

**คุณสมบัติผู้อบรม**

 ผู้อำนวยการโรงเรียน รองผู้อำนวยการโรงเรียน ผู้อำนวยการสำนักงานเขตพื้นที่การศึกษา รองผู้อำนวยการสำนักงานเขตพื้นที่การศึกษา ผู้อำนวยการกลุ่มงานต่างๆ ศึกษาธิการจังหวัด หัวหน้ากลุ่มสาระ กศจ. อกศจ. ผู้บริหารสถานศึกษา ข้าราชการครูและบุคลากรทางการศึกษา ตลอดจนประชาชนทั่วไปที่สนใจ

**ค่าลงทะเบียนอบรม 4,000 บาท/คน** (รวมเอกสาร อาหารว่าง-เครื่องดื่ม อาหารกลางวันใบรับรอง และทำเนียบรุ่น ทั้งนี้ ไม่รวมค่าที่พักของผู้เข้าอบรม)

 ผู้เข้ารับการอบรมจากส่วนราชการต่างๆ สามารถเบิกค่าลงทะเบียนจากต้นสังกัดได้ตามหนังสือกระทรวงการคลังที่ กค 0409.6/ว 95 ลงวันที่ 2 ตุลาคม 2549

**ขั้นตอนและวิธีการรับสมัคร**

 1. รับสมัครรุ่นละ 100 คน

 2.สมัครด้วยตนเอง

 ผู้สนใจสมัครด้วยตนเองได้ที่ คณะนิติศาสตร์ มหาวิทยาลัยอุบลราชธานี ถนนสถลมาร์ค

 ต.เมืองศรีไค อ.วารินชำราบ จ.อุบลราชธานี โทร. 0-4535-3931 โทรสาร 0-4535-3937

 3. สมัครทางไปรษณีย์

 สมัครและส่งหลักฐาน ได้ที่ คณะนิติศาสตร์ มหาวิทยาลัยอุบลราชธานี ถนนสถลมาร์ค ต.เมืองศรีไค อ.วารินชำราบ จ.อุบลราชธานี 34190 พร้อมแนบหลักฐานการโอนเงิน

 4 สมัครทางอีเมล์

ส่งใบสมัครและหลักฐานการชำระเงินมาที่ : **lawubu.training2019@gmail.com**

 5. สมัครออนไลน์ได้ที่ **https://goo.gl/forms/Yj8rXohzs7SojjOf1**



 6. เมื่อสมัครเข้ารับการอบรมแล้วโปรดชำระเงินค่าสมัครอบรม

 ผ่านธนาคารกรุงไทย จำกัด(มหาชน) สาขา มหาวิทยาลัยอุบลราชธานี ชื่อบัญชี **“มหาวิทยาลัยอุบลราชธานี ศูนย์เผยแพร่และช่วยเหลือประชาชนทางกฎหมาย คณะนิติศาสตร์” เลขที่บัญชี 393-0-12814-4** เมื่อชำระเงินแล้ว กรุณาส่งเอกสารหลักฐานการชำระเงินค่าสมัครมาที่โทรสารหมายเลข 0-45-353-937 หรือ scan file หลักฐานการชำระเงินและใบสมัครหรือรายละเอียดการสมัครมาที่ **lawubu.training2019@gmail.com**

 7. ขอสงวนสิทธิ์ในการไม่คืนค่าลงทะเบียนหากผู้สมัครต้องยกเลิกการเข้าร่วมฝึกอบรมแต่สามารถส่งผู้อบรมแทนได้และขอสงวนสิทธิ์ในการยกเลิกการอบรมในกรณีที่มีผู้สมัครไม่ถึงจำนวนที่กำหนดและคืนเงินค่าสมัครเต็มจำนวน

**ติดต่อสอบถามเพิ่มเติม (ติดต่อในวันและเวลาราชการ 08.30 – 16.30 น.)**

**สำนักงานเลขานุการคณะนิติศาสตร์ โทรศัพท์ 045-353-931 โทรสาร 045-353-937**

**E-mail address : lawubu.training2019@gmail.com**

**ผู้ประสานงาน**

**1.คุณพัฒนพงศ์ เกษกรณ์ โทรศัพท์ 045-353-931 ต่อ 6229 โทรมือถือ 089-165-6716**

**2.คุณอิสระพงศ์ ดวงปากดี โทรศัพท์ 045-353-931 ต่อ 6225 โทรมือถือ 086-868-0221**

**3.คุณธิติวรรณ บุตรศิริ โทรศัพท์ 045-353-931 ต่อ 6227 โทรมือถือ 089-846-5617**